KLUBI 700
Kira Fontana soitti 5-vuotiaana pianoa korvakuulolta -
ja kirjoitti lauluja 7-vuotiaana. Hän oli syntynyt esittämään musiikkia.
Nuorena aikuisena hän muutti Los Angelesiin tullakseen poptähdeksi.
Sitten kriitikko murskasi hänet, ja hänen maailmansa romahti.
Musiikki oli koko elämäni tarkoitus. Arvoni riippui siitä. Se oli kaikkeni.
Kira Fontana ihastui musiikkiin jo pikkutyttönä.
Hän soitti pianoa 5-vuotiaana ja teki lauluja 7-vuotiaana. Hän oli lahjakas.
Katolilaisena hän uskoi, että se kuului Jumalan suunnitelmaan häntä varten.
Rukoilin: "Jumala, teen mitä ikinä haluat." Halusin vain palvella Häntä.
Musiikki oli myös pakopaikka vaikeasta kotielämästä, -
joka johti vanhempien avioeroon.
Se antoi elämälleni tarkoituksen tuskallisen lapsuuteni aikana.
Minulla ei ollut muuta kuin musiikki.
Kira tavoitteli unelmiaan innolla ja opiskeli säveltämistä Yalessa.
Tunnettu pianisti, laulaja ja säveltäjä julkaisi ensilevynsä vuonna 2007.
Hänen musiikkinsa kertoi hengellisistä asioista, -
mutta hän itse kyseenalaisti uskonsa Jumalaan.
Koin, että joidenkin asioiden suhteen minun piti mennä eri suuntaan.
Etsin Jumalaa ja pohdin, oliko Raamatun Jumala se oikea.
Kira muutti Los Angelesiin tehdäkseen läpimurron popmusiikkibisneksessä.
Hänen musiikkinsa ja näkynsä saivat kuitenkin hyisen vastaanoton.
Pahimmat kommentit tulivat musiikkialan pomolta.
"Ei kukaan halua kuulla musiikkia, joka etsii elämän tarkoitusta."
Minun olisi pitänyt kirjoittaa tietyistä aiheista ja olla kuin muut laulajat.
Ymmärsin, ettei kukaan halunnut sitä, mitä minulla oli annettavana.
Vaivuin pahempaan masennukseen kuin koskaan ennen.
Elämälläni ei ollut enää tarkoitusta. Lopetin laulamisen ja säveltämisen.
Hän löysi töitä huippulahjakkuuksien lauluvalmentajana.
Se vain pahensi epäonnistumisen tuskaa.
Heillä oli sitä, mitä luulin haluavani.
Murskautunut unelmani oli koko ajan edessäni.
Katsoin vierestä, kun muiden unelmat täyttyivät.
Selvitäkseen pettymyksestään ja unelmiensa romahtamisesta -
Kira sukelsi hengelliseen etsintään, meditaatioon ja idän mystiikkaan.
Hän kävi hengellisessä keskuksessa ja etsi totuutta valaistumisen kautta.
Luovuin kaikesta, mikä liittyy Jeesukseen, paholaiseen ja pahaan.
Pidin Jumalaa yleisenä hyvyyden, rakkauden ja valon voimana.
Meditoin kokeakseni enemmän rauhaa ja päästäkseni sen yläpuolelle, -
mistä en pitänyt ympärilläni, koska luulin sen olevan tavoite.
Etsin Jumalaa sillä tavalla, jonka ymmärsin.
Muuta hänellä ei ollut jäljellä.
Vain siten tunsin oloni turvalliseksi ja sain elämälleni tarkoituksen -
ja identiteetin. Musiikki oli kuollut, ja löysin nuo asiat hengellisyydestä.
Vuonna 2016 Kira kuuli toisenlaisen version totuudesta.
Kaksi hänen veljistään kertoi löytäneensä uskon Jeesukseen.
Toinen heistä haastoi Kiraa tutkimaan uskomuksiaan tarkemmin.
Minussa oli ehdottomasti jotain hengellistä, -
joka vihasi sitä, mitä hän sanoi. Sanoin, -
että Jeesus oli suuri hengellinen opettaja ja valaistunut henkilö.
Sellainen on new agen käsitys Jeesuksesta.
Kehtasin vielä sanoa pyrkiväni elämään niin kuin Jeesus eli.
En juonut enkä juhlinut. Ajattelin, että he ehkä tarvitsivat sitä, en minä.
Luulin tietäväni totuuden. Minusta he kompuroivat pimeässä ja se, -
mitä he olivat löytäneet, toimi heille. Minusta he olivat syntisiä, en minä.
Yhtä ihmistä hän kuitenkin kuunteli, -
omaa äitiään, joka myös oli antanut elämänsä Kristukselle.
"Rukoile vain, että näkisit totuuden", hän sanoi.
Sanoin, että sen voin tehdä. Tein sen uudestaan ja uudestaan.
Pyysin Jumalaa näyttämään, oliko tässä Jeesus-jutussa mitään perää.
Kira rukoili näin vuoden ajan, ja Jumala näytti hänelle totuuden -
itsestään ja siitä, että Kira tarvitsi Pelastajaa.
Hän vaihtoi hengellisen keskuksen seurakuntaan ja raamattupiiriin.
Yksi saarna sai Kiran huomaamaan, että hänen etsinnässään oli ollut kyse -
hänestä itsestään, ei Jumalasta. - Olin aina keskittynyt itseeni.
Olin jäänyt niin kauas siitä, mitä Jumala olisi halunnut.
Pyysin Jumalaa vetämään minut pois pimeydestä, koska en itse pystynyt.
Olin lopulta valmis antautumaan Hänelle.
Kun annoin elämäni Jeesukselle, se oli minulle todella vakava asia.
Seuraavien kuukausien ajan Kira rukoili Jumalan johdatusta elämäänsä.
Hän lunasti elämäni jokaisen alueen, joka oli rikki ja minkä olin menettänyt.
Myös musiikin.
Jumalan johdatuksesta Kira perusti oman kristillisen levy-yhtiön, -
alkoi tehdä ylistysmusiikkia ja johtaa muita Jeesuksen luo.
Olet turvapaikkani...
Sain takaisin elämäni tarkoituksen, jonka olin kadottanut, -
mutta se oli laajempi kuin ennen. Olin elossa palvellakseni Jumalaa, -
korottaakseni Häntä. Koko maailma avautui, ja kaikessa oli vihdoin järkeä.
Olet turvapaikkani...
Luulen, että jossakin elämämme vaiheessa, -
jotkut meistä nuorempana ja jotkut vanhempana, -
me etsimme elämämme tarkoitusta ja vastausta siihen, miksi olemme täällä.
Mistä elämässä on kyse?
Ja mitä hullummaksi maailma käy, sitä tärkeämpi tuo kysymys on.
Jumala kurkottaa aina käsiään meitä kohti, -
mutta niin usein meidän on tehtävä niin kuin Kira teki.
Hän sanoi olleensa vihdoin valmis antautumaan Jumalalle -
ja hyväksymään sen, että Jumala on vastaus.
Hän on täällä. Mitä minä teen sille asialle?
Ehkä olet tavoitellut menestystä elämässäsi, -
ja kyllähän me kaikki haluamme sitä jossain määrin.
Siitä voi kuitenkin tulla epäjumala ja jopa este sen selvittämiselle, -
mikä elämäsi tarkoitus on. Raamattu sanoo, -
että meidät on luotu Jumalan kuvaksi. Jumala loi meidät tarkoitusta varten.
Tiedätkö, mikä on Jumalan tarkoitus elämällesi? Voit saada sen selville.
Sitä ei anneta kauniissa paketissa, jossa on käyttöohjeet mukana, -
koska Hän haluaa, että pysymme lähellä Häntä, -
luotamme Häneen ja annamme Hänen paljastaa joka ikinen päivä, -
mikä on sen päivän totuus ja mihin Hän johdattaa juuri nyt.
Hän on aina kanssamme ja totuus. Voimme aina luottaa Häneen.
Kun toteutamme omaa juttuamme niin kuin Kira, -
kaikessa on kyse meistä.
Se, että Kristus tulee meihin, on valtava muutos.
Elämässäni ei ole enää kyse vain minusta.
Aiemmin kaikessa on kyse siitä, että tutkimme elämämme tarkoitusta, -
etsimme onnea ja yritämme saada aina vain lisää kaikkea, -
mutta sitten tulee tällainen hetki, ja joku kertoo, että vastaus on -
kuningasten Kuningas ja herrojen Herra, ja Hän on ollut siinä koko ajan.
Kamppailetko tämän asian kanssa? Haluatko saada selville totuuden?
Etsitkö elämäsi tarkoitusta? En puhu siitä, mitä työtä teet, -
vaan isommista asioista, siitä, miksi olet täällä.
Pyydän, että teet sen, minkä Kira ja niin moni muu meistä on tehnyt.
Tule Pelastajan luo ja sano: "Siinä Sinä olet, ja minä olen tässä."
"Tänään haluan tietää, että minä kuulun Sinulle."
"Haluan tietää, että Sinulla on minulle tarkoitus. Johda minut sitä kohti."
"Olen syntinen." Synti on asia, joka on ehkä jokaisen sisimmässä -
ja työntää meitä poispäin Jumalasta -
tekemään omaa juttuamme ja katsomaan aina sisäänpäin.
Katso tänään ylös Jumalaan ja sano: "Jumala, annan kaiken Sinulle."
"Olen syntinen. Anna anteeksi syntini ja haluni erottautua Sinusta."
"Opeta minua tänään rakastamaan Sinua ja kuulemaan ääntäsi."
"Opeta minua kulkemaan kanssani. Tule sydämeeni ja elämääni."
"Ole sieluni Herra ja Pelastaja. Otan Sinut vastaan, Jeesus."
Jos rukoilet näin, aloitat matkan tai oikeastaan seikkailun, -
seikkailun Jumalan kanssa, joka avautuu joka päivä.
Seuraavaksi: NFL-sarjan lupaus katosi kesken pelin.
Mitä Tennesseen tukimiehelle oikein tapahtui, -
miksi hän tarvitsi kiireellisen leikkauksen -
ja mikä hämmästytti hänen lääkäriään?
Sinulla on kaikki, minkä piti tehdä sinut onnelliseksi.
Ura, perhe ja ystävät.
Elämä on silti tyhjää. Jotain puuttuu.
Vain Jumala voi tuoda tarkoituksen elämään.
Onnellisuus tulee Hänen tuntemisestaan.
Katso ohjelmastamme, kuinka Hän voi muuttaa elämäsi.
Ilo tuottaa toimintaa. Se on viehättävää.
Se aloittaa ketjureaktion. Tuottaa tyytyväisyyttä.
Ihanaa, miten tämä ilo saa minut liikkumaan.
Tanssin, koska olen iloinen.
Liikun, koska tunnen sen.
Ilo on sydämessä.
Tanssin, koska tunnen sen.
Liikun, koska tunnen sen.
Ilo on sydämessä.
Dalisay ansaitsee elantonsa tonkimalla roskia kaatopaikalla.
Hän etsii kierrätyskelpoista tavaraa.
Harvoina hyvinä päivinä hän ansaitsi kolme dollaria, -
ja se oli ennen koronaa. Nyt hän ei ansaitse juuri mitään.
Kaatopaikalla Filippiineillä -
Dalisay etsii kierrätyskelpoista tavaraa seitsemän tuntia päivässä.
Joskus ansaitsen kolme dollaria päivässä, joskus vain vähän yli kaksi.
Dalisay on leski ja yksinhuoltaja.
Perheen epätoivoinen tilanne paheni entisestään, -
kun hallitus määräsi kaatopaikalle turvavälit koronapandemian takia.
Dalisayn työaika ja tulot putosivat puoleen.
Jonkin aikaa perhe joutui tulemaan toimeen dollarilla päivässä.
Ei ollut varaa ostaa ruokaa, joten keitin ruuaksi villikasveja.
Söimme lähinnä vain vähän riisiä.
Kun saimme kuulla hätätilanteesta, lähetimme tiimin jakamaan ruokaa -
40:lle kaatopaikalla työskentelevälle perheelle.
Kasseissa on leipää, purkkiruokaa ja riisiä sekä hygieniatarvikkeita.
Olen onnellinen, koska meillä ei ollut enää yhtään ruokaa jäljellä.
Lapseni ja minä olemme todella kiitollisia -
Operaatio Siunaukselle avustanne.
He ovat kiitollisia sinulle, jos olet Klubi 700:n jäsen, -
koska olet mukana tuossa työssä niin kuin kaikessa, mitä teemme.
Osa kaikesta ohjelmalle annetusta tuesta menee Operaatio Siunaukselle.
Emme halua vain antaa almuja, vaan nostaa ihmisiä jaloilleen, -
jotta heillä olisi toivo, tulevaisuus ja ylpeys omasta työstään.
Tapahtuu upeita asioita, kun ihmiset tulevat yhteen tekemään hyvää.
Autamme niin roskanlajittelijoita Manillan laitakaupungilla -
kuin Ukrainan pakolaisia. Ollaan mukana auttamassa ihmisiä!
Tukimiehen elämä oli vaarassa. Hän ei ehkä selviäisi aamuun asti, -
tai vaikka selviäisikin, hän ei ehkä enää heräisi koomasta.
Kohta näemme, miten rukouksen voima sai aikaan ihmeen.
Lopuksi rukoilemme tarpeidenne puolesta, joten pysykää kanavalla.
Jokaisessa lapsessa asuu sankari.
Johtaja.
Ystävä muille.
Hän, joka auttaa muita.
Hän, joka toimii oikein -
ja unelmoi siitä, mitä voisi olla. Silti he tarvitsevat apuamme.
Mitä minä nyt teen?
Mitä minä sanon?
Miltä minusta pitäisi tuntua? - Superkirja antaa vastauksia.
Esimerkit ovat lapsille tuttuja ja helppoja ymmärtää.
Se opettaa Jumalan sanaa lapsille. Liity Superkirja-kerhoon.
Saat uusimmat jaksot heti kun ne ilmestyvät.
Hanki Superkirja ja katso, kuinka ihmeitä tapahtuu.
Viisi kovaa taklausta pelin ensimmäisellä puoliajalla.
Sitten Tennesseen yliopiston tukimies vain katosi jonnekin.
Se, mitä hänelle tapahtui, johti odottamattomaan ihmeeseen.
Olimme innoissamme pelistä. - Se oli ihan tavallinen lauantai.
29. syyskuuta vuonna 2018 yliopisto- jalkapallokausi oli täydessä vauhdissa.
Derek ja Stacey Abercrombie ajoivat kotoaan Atlantasta -
Nashvilleen kannustamaan poikaansa Christiania.
Tennessee pelasi paikallisvastustaja Vanderbiltia vastaan.
Peli muutti Christianin koko elämän.
Hän oli innoissaan pelin alkaessa. Näin hänen pomppivan.
Yleisöä oli paljon, ja päivä oli kuuma.
Olimme innoissamme, mutta sitten kaikki muuttui.
Christian oli kehuttu lupaus Atlantan Westlake High Schoolista.
Hän sai lähes 30 stipenditarjousta ykkösdivisioonaan ja unelmoi NFL:stä.
Hän oli melko isokokoinen. Olen seurannut jalkapalloa pitkään -
ja arvelin, että hänestä saattaisi olla NFL:ään.
Pelin aikana hän teki syöttöjä, mutta vaikutti jotenkin verkkaiselta.
Hän pelasi kyllä, mutta ei ollut yhtä nopea kuin normaalisti.
Ensimmäisellä puoliajalla Christian teki viisi kovaa taklausta.
Erätauon jälkeen huomasin, että jokin oli vialla.
Katsoin alueelle, jossa puolustajat olivat, enkä nähnyt Christiania.
Silloin aloin olla huolissani.
Christianin tila oli romahtanut, ja hänet kiidätettiin sairaalaan.
Hoitaja tuli sanomaan, että minun piti allekirjoittaa lupalappuja, -
koska hänellä oli paha päävamma.
Kyselin hämilläni, miten se oikein tapahtui.
Hän ei tiennyt muuta kuin että poika piti saada leikkaukseen.
Emme olisi koskaan odottaneet kuulevamme mitään tällaista.
Christianilla oli päävamma, ja hänelle tehtiin kraniotomia eli kallon avaus -
aivopaineen laskemiseksi. Vanhemmat tapasivat kirurgin.
Hän kertoi, mitä oli tapahtunut ja ettei Christian ehkä selviäisi.
Muistan, että itkimme ja että tavallaan valahdin lattialle.
Leikkaus onnistui, mutta Christian oli yhä koomassa.
Päätimme, että oli aika rukoilla ja antaa asia Jumalan käsiin.
Emme voineet tehdä mitään, mikä muuttaisi hänen tilanteensa.
Sillä hetkellä näkökulmamme asiaan muuttui täysin.
Rukoilimme: "Jeesus, auta meidät tästä läpi ja anna hänelle elämä."
Käytimme kaikki rukouksen sanat, joista voisi olla hänelle apua.
Derek ja Stacey lähettivät sukulaisille ja ystäville rukouspyynnön.
Läheisten vastaus hämmästytti heidät.
Sadat ihmiset rukoilivat odotustilassa. Kaikki eivät mahtuneet kappeliin.
Ymmärsin, ettei kyse ollut minusta, vaan Jumalasta ja siitä, mitä Hän voi.
Christian heräsi koomasta lähes kolmen pitkän viikon jälkeen.
Kuulin hänen urahtavan. Katsoin hänen kasvojaan ja kysyin häneltä: -
"Kuuletko minua? Voitko puhua?" Hän katsoi minua ja kuiskasi: "Voin."
Staceyn mielestä Christianin toipuminen on todellinen ihme.
Se oli todellakin ihme.
Kirurgi sanoi itse, ettei pystynyt tekemään mitään hänen hyväkseen.
Hän ei odottanut näkevänsä meitä siellä enää seuraavana päivänä.
Hän ei uskonut, että Christian selviäisi yön yli. Jumala siis teki kaiken.
Christian opetteli kuntoutus- keskuksessa kävelemään uudelleen .
Se oli rankkaa, ja olin joskus väsynyt, mutta ponnistelin sen läpi.
Se merkitsee minulle paljon. Olen todella iloinen ja siunattu.
En olisi pystynyt tähän ilman yläkerran apua. Se saa ihoni kananlihalle.
Olen nyt lähempänä Jumalaa.
Rakastan kirkossa käymistä ja rukoilemista.
Toukokuussa 2021 Christian valmistui Tennessee State -yliopistosta.
Nykyisin hän kertoo aivovammoista nimeään kantavan säätiön kautta.
Hän on kiitollinen rukoilevista vanhemmistaan.
Arvostan ja rakastan heitä ja haluan kiittää heitä -
heidän tuestaan ja rukouksistaan. En tiedä, missä olisin ilman heitä.
Tämä olisi voinut päättyä toisinkin. Arvostan heitä todella paljon.
Vanhemmat kiittävät Christianin toipumisesta rukouksen voimaa.
Luulimme, että Jumala valmisteli häntä olemaan NFL:n ykkösvaraus.
Ehkä Hänen suunnitelmansa olikin koko ajan valmistaa häntä tähän.
Joka aamu herätessäni minusta tuntuu kuin olisin voittanut lotossa.
Olen niin iloinen siitä, miten Jumala on siunannut meitä.
Näen elämän nyt eri tavalla, ja uskoni on tullut vahvemmaksi.
Minusta tuntuu, että ilman rukousta ei voi saada aikaan mitään.
Mutta rukouksen ja Jumalan kanssa kaikki on mahdollista.
Rukous on avain, joka avaa mahdollisuuden ihmeisiin.
Se on uskon ja kiitoksen rukous.
Olen oppinut, että kiitoksen antaminen avaa tien.
Jumala asuu kansansa kiitoksen keskellä, ja kun tulet Hänen luokseen -
odottaen ihmettä ja kiittäen siitä, tapahtuu ihmeellisiä asioita.
Raamatussa on kertomus ei-juutalaisesta naisesta, -
jonka tytär oli riivaajan vallassa. Hän tuli Jeesuksen luo, -
mutta Jeesus torjui hänet eikä edes kiinnittänyt häneen huomiota.
Hän sanoi naiselle, -
ettei ollut oikein ottaa leipää lapsilta ja antaa sitä koirille.
Jos sinusta tuntuu, ettet ole tarpeeksi hyvä etkä kelpaa, -
mietipä asiaa uudestaan ja tee juuri niin kuin tuo nainen teki.
Hän alkoi palvoa Jeesusta ja sanoi nämä upeat uskon sanat: -
"...mutta saavathan koiratkin syödä isäntänsä pöydältä putoilevia palasia."
Tule Hänen luokseen!
Jos luulet, että Jumala torjuu sinut, mietipä uudestaan.
Tule Hänen luokseen ja pyydä uskossa, uskoen Häneen, -
kiittäen ja palvoen Häntä ja tunnustaen Hänen voimansa suuruuden.
Siitä seuraa ihmeitä.
Jumala etsii uskoa. "Sillä Herran silmät tarkkaavat kaikkea maata..."
Se tarkoittaa, että ne katsovat sinua ja koko maailmaa juuri nyt.
Kenelle Hän haluaa osoittaa voimansa?
Niille, joiden sydän on uskollinen Hänelle. Ole siis uskollinen Hänelle.
Palvo Häntä ja huomaa, että ihmeesi on vain rukouksen päässä.
Kohta rukoilemme puolestasi. Ensin rohkaisemme sinua toisilla ihmeillä.
Tom kirjoittaa sähköpostilla: "Torstaina 31.3.2022 -
istuin klinikalla odottamassa pääsyä verikokeisiin.
Televisiosta tuli Klubi 700.
Terry rukoili jonkun puolesta, jonka kasvoihin koskee.
Hän tarttui juuri siihen kohtaan kasvojaan, jossa minulla oli kasvain.
Hän sanoi tämän henkilön olevan nyt lääkärin vastaanotolla.
Hän sanoi, että kasvain kuivuisi kokoon ja paranisi täysin.
Huomasin, että hän rukoili minun puolestani!
Voin iloisena kertoa, että CT-kuvauksessa paljastui ilkeä paise, -
joka on sittemmin tyhjentynyt ja alkanut kuivua täysin.
Se tulee paranemaan kokonaan. Ylistys Hänen pyhälle nimelleen!"
Tässä toinen Kerriltä, joka asuu Massachusettsin Worchesterissa.
Hänellä alkoi olla sietämätöntä kipua kyynärpäässä noin vuosi sitten.
Hän katsoi ohjelmaa 9.3.2022 ja kuuli Gordonin sanovan: -
"Jollakulla on ongelma oikean kyynärpään kanssa. Voit tuntea, -
että yksi luista työntyy ulos. Jumala parantaa sen.
Hän poistaa kaiken kivun, nivelsiteen venähdyksen, limapussintulehduksen.
Ala liikutella kyynärpäätäsi, niin se paranee. Jumala koskettaa niveltä nyt.
Kipu lähtee sinusta. Liikuta sitä lisää ja ota vastaan nivelen paraneminen."
Kerri uskoi, että Jumala parantaa. Nyt kyynärpää liikkuu ilman kipua.
Jumala tekee ihmeitä. Tullaan Hänen luokseen uskoen ihmeisiin -
ja kiittäen Häntä ihmeistä ja otetaan ne vastaan nyt.
Herra, tulemme luoksesi kiittäen Sinua siitä, mitä olet tehnyt, -
uhrista, jonka olet jo antanut, haavoista, -
jotka ovat jo parantaneet meidät ja julistuksesta: "Se on täytetty!"
Otamme tuon julistuksen vastaan, sillä se on kaikkia aikoja varten.
Otamme vastaan anteeksiantosi ja parantamisesi.
Otamme vastaan armosi ja rakkautesi.
Tee ihmeitä, Herra Jumala, sillä pyydämme sitä Jeesuksen nimessä.
Aamen. Terry, Jumala antoi sinulle jotain.
Kuuntelit juuri kertomusta kasvojen paranemisesta.
Sinulla on ongelma poskihampaidesi kanssa. Niiden alla on tulehdustasku, -
eikä mikään ole auttanut siihen. Jumala parantaa sen nyt.
Se kuivuu täysin ja paranee, ja ongelmasi loppuvat.
Jonkun on vaikea nähdä oikealla silmällään.
Olet käynyt silmälääkärillä. Kuulen, että verkkokalvossasi on kupla.
Verkkokalvo on työntynyt irti silmänpohjasta. Ongelma johtuu siitä.
Jumala voi kiinnittää verkkokalvon paikalleen Jeesuksen nimessä.
Parane, tule terveeksi. Silmät on luotu näkemään.
Sinä saat nyt nähdä Pyhän Hengen voiman ja voitelun alla.
Parane, tule terveeksi.
Jollakulla toisella on ongelma ruuansulatusjärjestelmän kanssa.
Kaikki vaivat, joita sinulla on ollut, happorefluksi, -
nielemisvaikeudet ja ruuansulatus paranevat Jeesuksen nimessä.
Ehkä puhun samasta henkilöstä. Sinulla on kasvaimia ruokatorvessa.
Jumala poistaa ne kaikki nyt, aamen. Jos paranit, kerro siitä meille.
Jaak. 5:16 "...rukoilkaa toistenne puolesta, että te parantuisitte; -
vanhurskaan rukous voi paljon, kun se on harras."
Usein kannamme taakkaa menneisyydestä.
Se vaikuttaa kaikkeen elämässämme.
Se estää meitä löytämästä todellista onnea.
Jumala ei tarkoittanut meitä elämään näin.
Voit vapautua taakastasi. Jumalan anteeksianto muuttaa elämän.
Saat uuden alun. Soita meille.
Kun haluat puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita rukouspalvelijoillemme.
Suomennos: Anni Lähteenmäki